## El Consell destina dos milions d’euros a les Cambres de Comerç per a impulsar accions d’ocupabilitat entre la joventut

*** El Consell ha aprovat un conveni entre Labora i el Consell de Cambres per a fomentar la inserció laboral de les persones jóvens
* A través d’este acord, les Cambres de Comerç impulsaran el programa Talent Jove**

El Consell ha aprovat un conveni de col·laboració entre Labora i el Consell de Cambres Oficials de Comerç, Indústria, Servicis i Navegació de la Comunitat Valenciana per a la realització d’itineraris formatius dirigits a persones jóvens beneficiàries del Sistema Nacional de Garantia Juvenil (SNGJ), per un import de dos milions d’euros.

A través d’este acord, les Cambres de Comerç impulsaran el programa Talent Jove, dirigit a jóvens de 16 a 30 anys, en el qual s’inclouen un conjunt d’accions, dissenyades com un itinerari formatiu complet, que partix d’una orientació vocacional personalitzada i continuen amb una formació troncal i posteriorment específica, amb mesures i accions d’acostament a les empreses per a la seua inserció laboral.

Amb este projecte el Consell tracta de donar una resposta d’orientació i formació a persones jóvens i a les empreses, així com impulsar accions per a augmentar la qualificació professional i la millora de l’ocupabilitat de persones jóvens no ocupades ni integrades en els sistemes d’educació o formació.

Fecha: 07/10/2025